《还山留别曾常仲》
明代·释古邈

迹同孤鹤亦言归，多半生涯在翠微。便趁秋风携箬笠，遥寻落叶到山扉。

榕城衰草客心怯，剑浦寒流帆影稀。更有前头怀抱在，月明清夜忆玄晖。

作者简介：古邈(一六四九─？)，字觉大。番禺人。俗姓罗。童年出海幢，求阿字大师剃染受具。天然老人还雷峰，入侍丈室。后奉命之福州长庆，暂充典客。竟以病入涅。著有《闽中吟草》一卷。事见清宣统《番禺县续志》卷二七。